-1 Constitueix infracció administrativa l'incompliment dels manaments, de les ordres i de les prohibicions establerts per aquesta Llei i per les disposicions que la desplegaran i pels actes administratius d'execució.
Un mateix fet no pot ésser considerat com a constitutiu d'infraccions administratives diferents, llevat que hi hagi infracció administrativa tributària.
-2 Les infraccions són molt greus, greus o lleus.
a) La gestió o l'explotació d'un joc sense tenir-ne totes les autoritzacions exigides per aquesta Llei.
b) Qualsevol forma d'explotació de màquines, en les modalitats de joc autoritzades, sense haver-ne satisfet prèviament la taxa fiscal, o la utilització d'aquesta per a una màquina diferent.
c) El fet de no portar els llibres de comptabilitat previstos pel reglament de joc respectiu.
d) La utilització de màquines o d'elements de joc que no han estat homologats o autoritzats prèviament per l'organisme competent, o bé l'alteració o la modificació total o parcial dels elements del joc.
e) La importació, la fabricació, la distribució, la venda, la instal·lació o l'explotació de la manera que sigui de màquines o d'elements de joc, destinats a ésser utilitzats en l'àmbit territorial de Catalunya, no inscrits prèviament en el registre de models, o bé que hi tenen una inscripció en forma diferent o que corresponen a inscripcions cancel·lades, o l'exercici d'aquelles activitats per una persona altra que l'autoritzada.
f) L'autorització o la permissió als menors d'edat de la pràctica de jocs de sort, d'envit o d'atzar.
g) La utilització de documents que no són conformes a la realitat per a obtenir els permisos o les autoritzacions necessaris.
h) La manca dels documents necessaris per a explotar els elements de joc.
i) L'organització i la pràctica dels jocs aprovats pel catàleg de jocs en recintes altres que els autoritzats.
j) El fet d'assolir o de superar en un cent per cent els límits màxims de premis o d'apostes permesos per a cada joc.
k) La negativa, davant la requesta dels agents de l'autoritat, a mostrar-los la documentació de les màquines o a obrir o presentar-los els elements de joc i no facilitar-los la col·laboració deguda.
l) La reincidència en tres faltes greus d'un mateix caràcter en un període de sis mesos.
m) L'associació amb altres persones per a fomentar la pràctica dels jocs de sort, d'envit o d'atzar al marge de les normes establertes o de les autoritzacions concedides.
n) L'atorgament de préstecs als jugadors apostants en els llocs on es practica el joc.
o) Qualsevol acció o omissió que significa alteració o modificació substancial del que ordenen els reglaments respectius i que constitueix defraudació o engany, tant si és respecte al jugador com respecte als titulars de les autoritzacions administratives i al personal que les gestiona.
a) La cessió, per qualsevol títol, d'autoritzacions per a la pràctica de jocs, llevat que aquests compleixin els requisits i les condicions fixades pels reglaments.
b) Qualsevol acció de caràcter publicitari dels jocs que infringeix les normes reglamentàries establertes.
c) Les promocions de venda mitjançant activitats anàlogues a les dels jocs inclosos en el catàleg.
d) La pràctica de jocs d'atzar en establiments públics o en cercles tradicionals l'activitat estatutària dels quals no és la del joc quan la suma total de les apostes de cada jugada assoleix o supera el cinquanta per cent de l'import mensual del salari mínim interprofessional, o quan el total de les apostes admeses a cada jugador assoleix o supera, en un període de vint-i-quatre hores, el cent per cent del dit salari.
e) L'admissió de jugadors dels anomenats "prohibits" en la forma establerta per reglament.
f) La concessió de premis superiors als límits màxims establerts.
g) El fet de no trametre a l'autoritat les informacions que pot sol·licitar.
h) La reincidència en tres faltes lleus d'un mateix caràcter en el període de sis mesos.
2.3 Són lleus les infraccions que no mencionen els apartats 2.1 i 2.2 i, en general, que no produeixen perjudicis a tercers ni beneficis a l'infractor o a persones relacionades amb aquest ni redunden en perjudici dels interessos del Tresor.
3.1 Les faltes molt greus són sancionades amb una multa d'1.000.000 fins a 10.000.000 de pessetes; les greus amb una multa de 100.000 a 1.000.000 de pessetes, i les lleus amb una multa de fins a 100.000 pessetes.
El Consell Executiu pot alterar anualment la quantia de les multes per a adaptar-les a la conjuntura econòmica.
La quantia de la multa dins de cada categoria s'ha de graduar segons la malícia de l'infractor i els perjudicis ocasionats.
Les sancions han d'ésser, en tot els casos, proporcionades a la infracció.
-3 La multa no pot ésser en cap cas inferior al quíntuple de les quantitats defraudades.
-4 La sanció porta implícita la devolució, a l'Administració o als perjudicats que siguin identificats, dels beneficis il·lícitament obtinguts.
La sanció pot comportar en els casos greus i molt greus el comís i, quan s'hauran esgotat totes les vies de recurs, la destrucció dels materials amb què s'ha comès la infracció, la clausura del joc per un període no superior a tres mesos i la retirada de l'autorització d'explotació.
En els supòsits de presumptes infraccions greus i molt greus, es pot precintar el material afectat de resultes de la resolució que oportunament es produeixi i prohibir de practicar el joc en els locals on s'ha comès la infracció si s'hi desenvolupen altres activitats alienes al joc.
-5 Correspon als delegats territorials la sanció de les infraccions lleus, al Director General del Joc la de les greus i al Conseller de Governació la de les molt greus, llevat, en aquest darrer cas, de les sancions la quantia de les quals sigui superior a 2.000.000 de pessetes de multa i comportin la retirada del permís d'explotació, que corresponen al Consell Executiu.